“My ma lyk met elke onderhoud anders. Sy het integriteit en verstaan mense. Sy is streng op die stel. Maar omdat sy self ’n akteur is, koester sy haar spelers.”
“Daar is nie meer baie geld om flieks te maak nie, so ons het ’n beperkte tyd om daaraan te werk,” verwoord hy sy dilemma. Maar eers moet Simon nog deur ure se beeldmateriaal sif om in sy dokumentêr van 48 minute oor Katinka se lewe en werk reg te laat geskied aan sy legendariese ma.